|  |
| --- |
| Корпоративни комуникации |
| А1 България |
| 0882 201 218 |
| http://www.а1.bg |
| http://www.facebook.com/A1Bulgaria |

София,

18.03.2024 г.

**Над 100 представители на А1 се включиха във второто издание на вътрешния гейминг турнир A1 Gaming Thursday**

*Вътрешният корпоративен турнир по електронни спортове на А1 е част от инициативите в компанията за изграждане на позитивна работна среда*

Победителите в гейминг турнира A1 Gaming Thursday, отбор „Massacre”, спечелиха първото място след 12-часови оспорвани финали по CS2. Наред с голямата купа те получиха Playstation 5 Slim, за да продължават да поддържат интереса си към електронните спортове. Класиралите се на второ място Ku Kush Klan си тръгнаха със сребърна купа и медали. A1 Gaming Thursday е логичното вътрешно продължение на A1 Gaming League - най-голямата лига за електронни спортове в България.

Вътрешният корпоративен турнир по електронни спортове на А1 е част от инициативите в компанията за изграждане на позитивна работна среда в синхрон с най-добрите световни корпоративни практики. Турнирът е сред проектите в компанията, които мотивират служителите да оценят А1 България като [страхотно място за работа](https://www.a1.bg/medien-tsentar-informatsia-za-mediite/mc/index/ma/view/infoblock_id/3460) и потвърждават сертифицирането ѝ с бадж “Great place to work”. Турнирът се проведе в рамките на два месеца и обедини екипния дух на представители на различни А1 екипи чрез игра на Counter-Strike 2. Най-предпочитаната електронна игра сред членовете на екипа беше определена след вътрешна анкета. Първото издание на турнира се проведе през 2022 г., като тогава дисциплината беше Counter-Strike:GO. Турнирът предизвика голям интерес сред А1 екипа, което доведе до провеждането на второто му издание тази година.

40 изиграни карти, над 32 часа CS и много емоции предостави вторият сезон на вътрешното гейминг първенство в компанията. Повече от 100 представители на различни направления в А1 сформираха 16 отбора, които всяка четвъртък вечер се забавляваха заедно. Съставите бяха разпределени в четири групи по четири отбора, като форматът на турнира регламентира във всяка група завършилите съответно на първо и второ място да продължават в следващия кръг.

През шестте поредни седмици в първите два етапа на турнира колегите от А1 премериха сили онлайн, а срещите бяха излъчвани на живо във вътрешната платформа на А1 за комуникация – Workplace by Meta. В инициативата се включиха експерти от различни професионални области, сред които представители на „Мрежа и услуги“, „Информационни технологии и дигитална трансформация“, „Продажби на частни клиенти“, „Клиентски опит и удовлетвореност“ и други.

Първите два етапа определиха четирите най-добри отбора, които се състезаваха във финалните срещи на турнира на живо. Офисът на А1 през изминалия петък се превърна в истинска гейминг сцена, която приветства най-добрите отбори, достигнали до третата фаза на турнира. Събитието се проведе в партньорство с ACER, които подсигуриха ефективната игра на участниците с геймърски лаптопи [ACER Predator](https://www.acer.com/bg-bg/predator) от най-висок клас и върхова производителност. Визуализацията на играта се случи чрез последно поколение високочестотни геймърски монитори Nitro ZeroFrame IPS 180Hz 0.5ms(GTG, Min.).

Стрийминг студио, от което играта беше предавана на живо във вътрешните канали на компанията, опитен коментатор в студиото на място, кратки интервюта с участниците, предавани на живо, публика, която с интерес проследи полуфиналите и финалите и най-вече – 20 мотивирани да достигнат до първото място играчи превърнаха финалите на второто издание на A1 Gaming Thursday в ключово събитие в календара на А1.

***А1****, част от A1 Group, е водещ доставчик на дигитални услуги и телекомуникационни решения в България. Компанията предоставя мобилни и фиксирани услуги, високоскоростен интернет, интерактивна, цифрова, сателитна и мобилна телевизия, четири собствени спортни канала с марката MAX Sport, платежни услуги, ICT, cloud и IoT бизнес решения. През 2022 г. A1 България отчита приходи от 640,4 млн. евро, а сравнимата EBITDA e 254,4 млн. евро.*

***A1 Group*** *е водещ телекомуникационен доставчик в Централна и Източна Европа с повече от 26 млн. клиенти. A1 Group оперира в седем държави: Австрия, България, Беларус, Хърватия, Словения, Северна Македония и Сърбия, а приходите на Групата за 2022 година надхвърлят 5 милиарда евро. Портфолиото на A1 Group включва гласова телефония, високоскоростен интернет и мултимедийни услуги, както и решения в областта на високите технологии, преноса на данни и онлайн разплащанията. Групата разполага със стабилен акционер в лицето на América Móvil – един от най-големите телекомуникационни доставчици в света.*